Exploziile s-au produs în noaptea de joi spre vineri în regiunea orașului ucrainean Novodnistrovsk.
Acest oraș se află la nord de Republica Moldova, în zona de graniță.
Forțele moldovenești de frontieră au precizat că exploziile din Novodnistrovsk s-au auzit până în apropierea localităților Ocnița, Otaci și Soroca.
Toate aceste localități din Moldova sunt, la rândul lor, situate aproape de granița cu Ucraina.
Autoritățile moldovenești spun că nu au detectat "intrări neautorizate" în spațiul aerian
"Referitor la informația că rachete rusești ar fi survolat spațiul aerian al Republicii Moldova aseară, menționăm că sistemele de supraveghere și monitorizare a spațiului aerian nu au detectat nicio intrare neautorizată, aspect confirmat și de autoritățile ucrainene", au anunțat autoritățile moldovenești într-un comunicat preluat de presa locală și citat de Sky News.
De la începutul războiului din Ucraina, guvernul moldovean s-a apropiat de UE și a început discuțiile aderare la blocul comunitar.
În contrapartidă, Moscova și-a intensificat amenințările și a acuzat guvernul proeuropean de la Chișinău că transformă, cu ajutorul Occidentului, țara "într-o nouă Ucraină".
La sfârșitul lunii trecute, separatiștii proruși din Transnistria s-au adresat Parlamentului de la Moscova, cerând să fie "protejați" de acțiunile guvernului de la Chișinău.
Foto: dronă militară rusească "Orlan 30"